en gu mr en mr de en fr en en en en en en gu de tr gu gu gu gu gu gu gu gu gu gu gu gu en en gu gu gu gu gu gu gu gu gu en gu gu gu gu gu gu gu gu gu gu en gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
tv actress disha vakani expecting her first child
દયાભાભીને જાય છે ત્રીજો મહિનો, દિશાવહુનું ધ્યાન રાખવા સેટ પર આવતા'તા સાસુમા
Kiran Jain | Jun 03, 2017, 00:03 AM IST
મુંબઈઃ 'તારક મહેતા...'માં દયાભાભીનું પાત્ર ભજવીને જાણીતી બનેલી 38 વર્ષીય દિશા વાકાણી છેલ્લાં બે મહિનાથી રજા પર છે. દિશા વાકાણી હાલમાં ગર્ભવતી હોવાને કારણે રજા પર છે. દિશા વાકાણીને હાલમાં ત્રીજો મહિનો જાય છે. લગ્ન બાદ દિશા વાકાણીએ સ્વાસ્થ્ય પર ઘણું જ ધ્યાન આપ્યું હતું અને તેનું વજન પણ વધી ગયું હતું.
દોઢ મહિનાથી નથી કરતી શૂટિંગઃ
સૂત્રોના જણાવ્યા પ્રમાણે, દિશા છેલ્લાં દોઢ મહિનાથી શૂટિંગ કરતી નથી. દિશાએ શોના નિર્માતા અસિત મોદીને રજા લેવાની વાત કરી હતી અને પોતાના સીન્સ એ રીતે પહેલાં શૂટ કરી લેવામાં આવે તેમ પણ જણાવ્યું હતું. રજા પર જતા પહેલાં દિશાએ પોતાના હિસ્સાનું શૂટિંગ પૂર્ણ કર્યું હતું. દિશા 15 જૂન બાદ શૂટિંગ પર પરત ફરે તેમ માનવામાં આવે છે.
સેટ પર સાસુમા હતાં સાથેઃ
દિશા જ્યારે શૂટિંગ કરતી ત્યારે તેના સાસુ સતત તેની સાથે જ રહેતા હતાં. તે દિશાનું ઘણું જ ધ્યાન રાખતા હતાં. આ કારણે પણ સેટમાં અંદરો-અંદર ચર્ચા થવા લાગી હતી કે દિશા ગૂડ ન્યૂઝ આપવાની છે.
દિશા વાકાણીની તબિયત સારી રહેતા ના હોવાથી ડોક્ટર્સે હાલમાં તેને ટોટલી બેડ રેસ્ટ લેવાનું કહ્યું છે.
(આગળની સ્લાઈડ્સ પર ક્લિક કરીને વાંચો, ગરબાનો સીન કરવાની પાડી દીધી ના....)
ગરબા સીન ના કર્યો સૂટઃ
સીરિયલમાં ગરબાની એક સિક્વનસ હતી પરંતુ દિશાએ આ સીન શૂટ કરવાની ચોખ્ખી ના પાડી દીધી હતી. ત્યારબાદ આ સિક્વન્સ જ કેન્સલ કરી નાખવામાં આવી હતી. આ વાત પરથી જ બધાને ખ્યાલ આવી ગયો કે દિશા વાકાણી પ્રેગ્નન્ટ છે.
દિશા વાકાણીએ પ્રોડ્યુસર્સને કહ્યું છે કે તે આ શો છોડવાની નથી અને શો પરત આવશે. જોકે, ચાહકોને હાલમાં દયાભાભી સીરિયલમાં ઘણાં જ ઓછા જોવા મળશે.
(આગળની સ્લાઈડ્સ પર ક્લિક કરીને વાંચો, દયાભાભી નહીં છોડે શો.....)
દિશાએ નથી કર્યો સ્વીકારઃ
'તારક મહેતા...'ના સેટ પરના સૂત્રોના મતે, દિશા વાકાણી પ્રેગ્નન્ટ હોવાની વાત મોટા ભાગનાને ખબર છે પરંતુ તેણે ક્યારેય આ વાત કો સાથે શૅર કરી નથી. દિશા વાકાણી પોતાની અંગત વાતો સેટ પર ક્યારેય કોઈને કહેતી નથી.
નવેમ્બર 2015માં થયા લગ્નઃ
દિશાએ 24 નવેમ્બર 2015ના રોજ મુંબઈના ચાર્ટડ એકાઉન્ટટન્ટ મયૂર પડિયા સાથે લગ્ન કર્યા હતા. ત્યાર બાદ  26 નવેમ્બરના રોજ રિસેપ્શન આપ્યું હતું. લગ્નમાં માત્ર નિકટના પરિવારજનો જ હાજર રહ્યાં હતાં. રિસેપ્શનમાં 'તારક મહેતા..'ની સ્ટાર કાસ્ટ જોવા મળી હતી.
અમદાવાદમાં જન્મ અને ભાવનગરમાં ઉછેરઃ
વર્ષ 1997થી એક્ટિંગ વર્લ્ડમાં સક્રિય દિશાનો જન્મ 17 સપ્ટેમ્બર 1978ના રોજ અમદાવાદમાં થયો હતો, પણ તે ભાવનગરમાં મોટી થઇ. તે સ્કૂલમાં ભણી રહી હતી, ત્યારથી જ અભિનય જગત સાથે જોડાયેલી છે.
કોણ છે દિશાનો પતિઃ
દિશા વાકાણીનો પતિ મયુર વૈષ્ણવ જ્ઞાતિનો છે. દિશા અને મયુરના અરેન્જ મેરેજ છે. બિઝનેસમેન મયુર સીએ છે અને મુંબઈના પવઇનો રહેવાસી છે.
તેણે ગુજરાત કોલેજ, અમદાવાદથી ડ્રામેટિક આર્ટ્સમાં ગ્રેજ્યુએશન કર્યું હતું. રિયલ લાઇફમાં પરિણીત નથી દયા ભાભી 'તારક મહેતા કા ઉલ્ટા ચશ્મા'માં જેઠાલાલની પત્ની અને ટપ્પૂની માનો રોલ ભજવી રહેલી દિશા વાસ્તવિક જીવનમાં આજે પરણી ગઈ છે.
દિશા વાકાણી માત્ર ટીવી સીરિયલ્સ સુધી સીમિત નથી, તે કેટલીક બોલિવૂડ ફિલ્મ્સમાં પણ કામ કરી ચૂકી છે. 'કમસિન : ધ અનટચ્ડ' (1997), 'ફૂલ ઔર આગ' (1999), 'દેવદાસ' (2002), 'મંગલ પાંડે : ધ રાઇઝીંગ' (2005), 'સી કંપની' (2008) અને 'જોધા અકબર' (2008) જેવી ફિલ્મ્સમાં તેની અદાકારી જોવા મળી હતી.
'તારક મહેતા...'થી મળી ઓળખઃ
દિશા વર્ષ 2008થી સતત સબ ટીવીની ફેમિલી સીરિયલ 'તારક મહેતા કા ઉલ્ટા ચશ્મા'માં કામ કરી રહી છે. આ સીરિયલથી દિશાને ઓળખ મળી. આ પહેલા તે 'ખિચડી' (2004) અને 'ઇન્સ્ટેન્ટ ખિચડી' (2005)માં જોવા મળી હતી. દિશા અત્યાર સુધી 10થી વધુ ટેલી એવોર્ડ્સ જીતી ચૂકી છે.
શોખ કયા કયા છે?:
'મને ઉંઘવું ઘણું જ પસંદ છે. સાચું કહું તો મને જ્યારે પણ સમય મળે ત્યારે હું સૂઈ જાઉં છું. ઉંઘી જવાથી હું સ્ટ્રેસ ફ્રિ થઈ જાઉં છું. આ સિવાય મને પુસ્તકો વાંચવાનો ઘણો જ શોખ છે. સિતાર, વાંસળી અને હર્મોનિયમ જેવા ઈન્સ્ટ્રૂમેન્ટ સાંભળવા ગમે છે. હું ગીત ગાતા, ખાવાનું બનાવતા શીખવા માંગું છું'
રિયલ લાઈફમાં નથી દયાબેનઃ
'વાસ્તિવક જીવનમાં દયાબેનની જેમ ક્યારેય વાત કરતી નથી. હું સામાન્ય યુવતીની જેમ જ વાત કરું છું. મને યાદ છે, જ્યારે ઓડિશન દરમિયાન અમારા નિર્માતા અસિત મોદીએ પૂછ્યુ હતુ કે હું એક જ ટોનમાં કેવી રીતે રડી લઉં છું, હસી લઉં છું અને ગીત પણ ગાઈ લઉં છું. મારું માનવું છે કે હું ક્યારેય તેમને નિરાશ કરીશ નહીં. તેમને મારા પર વિશ્વાસ કર્યો છે અને હું તેમનો આ વિશ્વાસ ક્યારેય તોડીશ નહીં.'
મયુર વાકાણી શિલ્પકારની સાથે સાથે એક કુશળ અભિનેતા પણ છે. જ્યારે બહેન ખુશાલી વાકાણી ગુજરાતી થિયેટરમાં જાણીતી છે. જ્યારે તેના પિતા ભીમ વાકાણી પણ જાણીતા ડ્રામા આર્ટિસ્ટ રહી ચૂક્યા છે. તેના માતા ગૃહિણી છે.
(TV Bollywood Gujarati News) સાથે જોડાયેલા અન્ય અપડેટ જાણવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Bollywood Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: tv actress disha vakani expecting her first child
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.